cyanic-selkie/wikianc huggingface dataset:
உளிதவரு கண்டந்தை
உளிதவரு கண்டந்தை (ಉಳಿದವರು ಕಂಡಂತೆ; தமிழ்: மற்றவர்கள் பார்த்தபடி ) என்பது 2014-ஆம் ஆண்டில் வெளியான ஒரு கன்னட மொழித் திரைப்படமாகும். இத் திரைப்படத்தை எழுதி தயாரித்தவர் புதிய படைப்பாளியான ரட்சித் செட்டி. இத் திரைப்படத்தில் முக்கிய கதாபாத்திரங்களில் நடித்திருப்பவர்கள் கிசோர், தாரா, அச்சுத் குமார், ரிசாப் செட்டி, ரட்சித் செட்டி மற்றும் யாக்னா செட்டி ஆகியோர். இத் திரைப்படத்தில் ஐந்து கதைத் திரட்டுகள் மூலம் ஒரு கொலை சம்பவத்தை வெவ்வேறு கதாபாத்திரங்களின் கோணத்தில் விவரித்திருக்கின்றார் இயக்குநர். இது கிட்டத்தட்ட பலரால் கொண்டாடப்பட்ட புகழ்பெற்ற ஜப்பானியத் திரைப்படமான ராஷோமோன் போன்றதொரு பாணியை இயக்குநர் பின்பற்றியுள்ளார்.
இத் திரைப்படம் பலரால் பெரிதும் பாராட்டப்பட்டதோடு புகழ்பெற்ற கேண்ஸ் திரைப்பட விழாவிலும் திரையிடப்பட்டது. மார்ச் 28, 2014 அன்று திரையரங்குகளில் வெளியாகி மக்கள் மத்தியில் பெரும் வரவேற்பைப் பெற்றது. ரட்சித் செட்டியின் நடிப்பு, இயக்கம் ஆகியவையும், சீத்தல் செட்டியின் ஒளிப்பதிவும் அதிக கவனத்தைப் பெற்றன. ஒலி ஒருங்கிணைப்புத் தொழில்நுட்பத்தை பயன்படுத்தி வெளியாகிய முதல் கன்னடப் படமும் இதுவாகும். இப்படம் நிவின் பாலி முதன்மைப் பாத்திரத்தை ஏற்று நடிக்க ரிச்சி என்ற பெயரில் தமிழ் மலையாள மொழிகளில் மறு ஆக்கம் செய்யப்பட்டது.
கதை
அரேபிக் கடற்கரையில் உள்ள ஒரு சிறிய மீன்பிடி நகரம் மால்பே ஆகும். இது கோயில் நகரமான உடுப்பிக்கு மேற்கில் 6 கி.மீ. தொலைவில் உள்ளது. உடுப்பி மற்றும் அதன் சுற்றுப்புறங்கள் கிருஷ்ண ஜெயந்தி கொண்டும் காலமாகும். அப்போது இளைஞர்களும், குழந்தைகளும் புராணங்களில் உள்ள மாந்தர்களைப் போன்ற ஆடைகளை அணிந்து தெருக்களில் நடக்கிறார்கள். புலிவேடம் வரையப்பட்ட குழுக்கள் நகரத்தை சுற்றி வர பறை இசை ஒலிக்க நடனமாடி வருகின்றனர். ஆனால் இந்த கிருஷ்ண ஜெயந்தியின்போது மால்பேயில் வன்முறை உருவாகிறது. இந்த கிருஷ்ண ஜெயந்தி காலத்தில் நடக்கும் ஒரு கொலை சம்பவத்தை ஆராய்ந்து அதுபற்றி பத்திரிக்கையில் தொடர் எழுத வருகிறாள் செய்தியாளரான ரெஜினா. அவள் ஐந்து வெவ்வேறு நபர்களை சந்திக்கிறாள். அந்த ஐந்து நபர்களின் பார்வையையும் கருத்துக்களையும் விவரிக்கும் வகையில் அந்த ஐந்து நபர்களைச் சுற்றி இந்தப் படம் சுழல்கிறது.
தயாரிப்பு
உளிதவரு கண்டத்தே படத் தயாரிப்பாளரான ரக்சித் செட்டி ஒரு செவ்வியில் 'தலைமுறைகளுக்கு வரவிருக்கும் ஒரு அனுபவத்தை நான் உருவாக்க விரும்புகிறேன். எனது திரைப்படத்தை மக்கள் தங்கள் இதயத்தில் ஏற்றால் நான் மகிழ்ச்சியடைவேன். " என்றார்.
வளர்ச்சி
உளிதாவாரு கண்டத்தே படத்தின் தயாரிப்புப் பணிகள் 2013 ஆகத்து 1 அன்று தொடங்கப்பட்டது.
சந்தைப்படுத்தல்
இந்த்த் திரைப்படத்தின் முன்னோட்டம் 2013 திசம்பர் 6, அன்று யூடியூபில் வெளியிடப்பட்டது. இது வெளியிடப்பட்ட 48 மணி நேரத்திற்குள் 44,618 முறை பார்க்கப்பட்டது, இது இதற்கு முந்தைய சிம்பிள் அகி ஓந்து லவ் ஸ்டோரி என்ற கன்னடப் படத்தின் முன்னோட்டத்தை முறித்தது. அடுத்த நாள் படத்தின் முன்னோட்டமானது கன்னட நடிகர் புனித் ராஜ்குமாரால், பெங்களுரில் உள்ள திரிவேணி திரையரங்கில் வெளியிடப்பட்டது. நடிகர் யோகேஷ் குறிப்பிடும்போது உளிதவாரு கண்டத்தே படத்துக்காக தனது அடுத்த திரைப்பட வெளியீட்டை ஒத்திவைக்கத் தயாராக இருப்பதாக தெரிவித்தார்.
படம் குறித்து முகநூல் மற்றும் டிவிட்டர், ஆகியவற்றில் பெருமளவு மீம்ஸ்கள் பரவின. இயக்குனர் ரக்சித் செட்டி, முன்னோட்ட வெளியீட்டிற்குப் பிறகு படத்தை பிரபலப்படுத்தும் பணியில் மூழ்கினார், திரைப்படத்தின் விளம்பரத்தை மேம்படுத்துவதற்காக வடிவமைக்கப்பட்ட டி-சட்டைகளை வடிவமைப்பதிலும், அதில் பட முன்னோட்டத்தில் பாத்திரங்கள் வாயிலாக இடம்பெற்ற தனித்தன்மையான வசனங்களையும், படங்களையும் இட்டு வடிவமைத்தனர். இதுபோன்று படத்தை வெளியீடுவதற்கு முன்பாக பொதுமக்கள் மத்தியில் எதிர்பார்ப்பையும் ரசிகர்-தளத்தையும் உருவாக்க முயற்சிகள் மேற்கொள்ளப்பட்டது.
வெளியீடு
இந்தப் படத்துக்கு பிராந்திய தணிக்கை வாரியம் "யு / ஏ" (பெற்றோர் வழிகாட்டலுடன் பார்கலாம்) சான்றிதழ் வழங்கப்பட்டது. தணிக்கை செய்யப்பட்ட காட்சிகளில் இடம்பெற்ற ஒரு சில மோசமான சொற்களைக் கேட்ட இயலாமல் மௌனமாக்கப்படு முடக்கப்பட்டது. இது தவிர, புகைபிடிக்கும் காட்சிகளின் எண்ணிக்கை குறைக்கப்பட வேண்டும் எனக் கேட்டுக் கொண்டது. இதைத் தொடர்ந்து, 2014 மார்ச் 28 அன்று கர்நாடகம் முழுவதும் 100 திரையரங்குகளிலும், அமெரிக்காவிலும், நியூசிலாந்திலும் ஒரே நேரத்தில்  வெளியிடப்பட்டது.
வசூல்
வெளியான முதல் வாரத்தில் நல்ல வசூலாக 20 கோடி ரூபாய் (3.1 மில்லியன் அமெரிக்க டாலர்) வசூல் ஈட்டியது. இரண்டாவது வாரத்தில் வசூல் குறைந்தது, என்றாலும் இது பாக்ஸ் ஆபிசில் சராசரியாக வசூலித்ததாக அறிவிக்கப்பட்டது.
குறிப்புகள்
பகுப்பு:2014 திரைப்படங்கள் பகுப்பு:கன்னடத் திரைப்படங்கள் பகுப்பு:அறிமுக இயக்குநர் திரைப்படங்கள்
இடைக்கணிப்பு
எண்சார் பகுப்பியலின் கணிதப் பிரிவுகளில் இடைக்கணிப்பு (interpolation) என்பது ஒரு மதிப்பிடல் வகையாகும். இடைக்கணிப்பு முறையில் தரப்பட்ட தனிநிலை தரவுப் புள்ளைகளை அடிப்படையாகக் கொண்டு புதிய தரவுப் புள்ளிகள் கண்டுபிடிக்கப்படுகின்றன.
பொறியியல் மற்றும் அறிவியலில், மாதிரியெடுத்தல் அல்லது சோதனைமுறைகள் மூலம் சாரா மாறியின் வெவ்வேறு மதிப்புகளுக்குக் கிடைக்கும் ஏதேனுமொரு சார்பின் மதிப்புகளின் தரவுப் புள்ளிகள் கண்டறியப்படுகின்றன. எடுத்துக்கொள்ளப்பட்ட சாராமாறியின் மதிப்புகள் தவிர பிற இடைப்பட்ட மதிப்புகளுக்கும் அச்சார்பு பெறும் மதிப்புகள் தேவைப்படும்போது அவற்றை சோதனை அல்லது மாதிரியெடுத்தலை மீண்டும் மேற்கொள்ளாமல் ஏற்கனவேயுள்ள தரவுகளை அடிப்படையாக வைத்துக் கொண்டு "இடைக்கணித்தல்" மூலம் கண்டறியலாம்.
300px|thumb|மேற்சில்லுருவிலுள்ள சிவப்புப் புள்ளிகள் தொகுதியின் இடைக்கணிப்பு வளைவு (நீலம்). இடைக்கணிப்பு வளைவுகளின் சார்புகளின் பல்லுறுப்புக்கோவை வாய்பாடுகள், மேற்சில்லுருவினுடையதைவிட எளியவையாக இருக்கும். எளிய சார்பைக் கொண்டு ஒரு சிக்கலான சார்பைத் தோராயப்படுத்தும் முறை இடைக்கணித்தலைப் போன்றது. தரப்பட்ட சார்பின் வாய்பாடு கணக்கிடுவதற்குக் கடினமானத இருந்தால், மூலச் சார்பின் வாய்ப்பாட்டிலிருந்து பெறப்பட்ட தரவுப் புள்ளிகளைக் கொண்டு இடைக்கணித்தல் முறையில் மூலச்சார்புக்கு மிகநெருக்கமான புதியதொரு எளிய சார்பினை உருவாக்க முடியும். இப்போது சார்பினைக் கணக்கிடும் வேலை மிகவும் எளிதாகி விடுவதால் புதியசார்பினால் ஏற்படக்கூடிய சிறுபிழையளவு பெரும்பொருட்டாக இருக்காது.
எடுத்துக்காட்டு
right|thumb|230px|அட்டவணையின் தரவுப் புள்ளிகளின் வரைபடம்
சார்பு f இன் மதிப்புகளின் தரவுப் புள்ளிகள் அட்டவணையில் தரப்பட்டுள்ளன. அட்டவணையிலுள்ள சாராமாறியின் மதிப்புகளுக்கு இடைப்பட்ட மதிப்புகளுக்குச் சார்பின் மதிப்புகளைக் கண்டறிய இடைக்கணிப்பு முறை பயன்படுகிறது. இடைக்கணிப்பானது x = 2.5 போன்ற இடைப்பட்ட புள்ளிகளில் சார்பைக் கணிப்பிடுகின்ற வழியைத் தருகிறது.
பல்வேறு இடைக்கணிப்பு முறைகள் உள்ளன, அவற்றுள் சில கீழே விவரிக்கப்பட்டுள்ளன. பொருத்தமான முறையைத் தேர்வுசெய்யும்போது கருத்திலெடுக்கவேண்டிய சில விஷயங்களாவன: செய்முறை எவ்வளவு துல்லியமானது? எவ்வளவு செலவாகும்? இடைக்கணிப்பிடல் எவ்வளவு சீரானது? எத்தனை தரவுப் புள்ளிகள் தேவைப்படும்?
துண்டுவாரி மாறிலி இடைக்கணிப்பு
துண்டுவாரி இடைக்கணிப்பு முறை என்பது அருகாமையான தரவு மதிப்பைக் கண்டுபிடித்து, அதே மதிப்பை எடுத்துக்கொள்வதாகும். நேர்கோட்டு இடைக்கணித்தல் எளிதானது என்பதால் எளிய கணக்குகளுக்கு இம்முறையைவிட நேர்கோட்டு இடைக்கணித்தலே தேர்வு செய்யப்படுகிறது. ஆனால் இதன் எளிமை மற்றும் வேகம் காரணமாக பல்மாறி இடைக்கணித்தலுக்கு இதுவே விருப்பமான தேர்வாக அமையும்.
நேர்கோட்டு இடைக்கணிப்பு
right|thumb|230px|மேலும் விதிக்கப்பட்ட நேர்கோட்டு இடைக்கணிப்புடனான தரவின் வரைபு
பொதுவாக, நேர்கோட்டு இடைக்கணிப்பு தரவுப் புள்ளிகளை எடுக்கும், (x a,y a) மற்றும் (x b,y b) என்ற இரு தரவுப் புள்ளிகளை எடுத்துக்கொண்டால் (x ,y ) புள்ளியில் நேர்கோட்டு இடைக்கணிப்பு பின்வருமாறு தரப்படுகிறது: நேர்கோட்டு இடைக்கணிப்பு விரைவானது மற்றும் எளிதானது, ஆனால் மிகவும் துல்லியமானது அல்ல. மேலும் x k இல் வகையிடத்தக்கது அல்ல.
பின்வருகின்ற பிழைக் கணிப்பீடானது நேர்கோட்டு இடைக்கணிப்பு மிகவும் சரியானதல்ல என்பதைக் காண்பிக்கும். இடைக்கணிப்பு செய்யவேண்டிய சார்பை g ஆல் குறித்து, x  என்பது x a க்கும் x b க்குமிடையில் இருப்பதாகவும், g  என்பது இருதடவை தொடர்ச்சியாக வகையிடத்தக்கது எனவும் வைத்துக்கொண்டால் நேர்கோட்டு இடைக்கணிப்பு பிழை:
பல்லுறுப்புக்கோவை இடைக்கணிப்பு
பல்லுறுப்புக்கோவை இடைக்கணிப்பு என்பது நேர்கோட்டு இடைக்கணிப்பின் பொதுமைப்படுத்தலாகும். நேர்கோட்டு இடைக்கணிப்பில் சார்பு நேர்கோட்டு சார்பாக உள்ளது. அதற்குப் பதிலாக இம்முறையில் உயரடுக்கு பல்லுறுப்புக்கோவைச் சார்புகள் பயன்படுத்தப்படுகின்றன.
மேலே தரப்பட்ட அட்டவணையின் ஏழு புள்ளிகளினூடாகவும் பின்வருகின்ற ஆறாம் அடுக்கு பல்லுறுப்புக்கோவை செல்கிறது:
இதில் x = 2.5 ஐப் பதிலிட்டால், f (2.5) = 0.5965 எனக் கிடைக்கிறது.
பொதுவாக, n தரவுப் புள்ளிகள் இருந்தால், சரியாக n −1 அடுக்குள்ள ஒரு பல்லுறுப்புக்கோவை அனைத்து தரவுப் புள்ளிகளினூடாகச் செல்லும். இந்த முறையில் இடைக்கணிப்பு பிழையானது தரவுப் புள்ளிகளுக்கு இடையிலான இடைவெளியின் n அடுக்குக்கு நேர்விகிதமானது. மேலும், இடைக்கணிப்பி ஒரு பல்லுறுப்புக்கோவையாக இருப்பதால் முடிவிலியாக வகையிடத்தக்கது. ஆகவே, அடுக்குக்கோவை இடைக்கணிப்பானது நேர்கோட்டு இடைக்கணிப்பின் பெரும்பாலான குறைகளை நிவர்த்தி செய்கிறது.
இருந்தபோதும், அடுக்குக்கோவை இடைக்கணிப்பிலும் சில குறைபாடுகள் உள்ளன. இடைக்கணிப்பிடும் பல்லுறுப்புக்கோவையைக் கணக்கிடுதல் என்பது நேர்கோட்டு இடைக்கணிப்புடன் ஒப்பிடும்போது கணிப்புரீதியாக செலவுகூடியது. மேலும், இறுதிப் புள்ளிகளில் இடைக்கணிப்பின் மதிப்புகள் மிகவும் சரியானதாக இல்லாதிருக்கவும்கூடும். வளைவு இடைக்கணிப்பைப் பயன்படுத்துவதன் மூலம் இந்தக் குறைபாடுகளைத் தவிர்க்கலாம்.
வளைவு இடைக்கணிப்பு
நேர்கோட்டு இடைக்கணிப்பானது ஒவ்வொரு இடைவெளிக்கும் [x k,x k+1] நேர்கோட்டு சார்பைப் பயன்படுத்துகிறது. வளைவு இடைக்கணிப்பு ஒவ்வொரு இடைவெளிகளிலும் குறைந்த-அடுக்கு பல்லுறுப்புக்கோவைகளைப் பயன்படுத்துகிறது. மேலும், சீராக ஒன்றாகப் பொருந்துகின்ற விதத்தில் பல்லுறுப்புக்கோவைத் துண்டுகள் தேர்வுசெய்யப்படுகின்றன.
முதலில் தரப்பட்ட அட்டவணைத் தரவுப் புள்ளிகளுக்கு வளைவு இணைப்புகள் பின்வருமாறு தரப்படுகின்றன:
இந்த வகையில் f (2.5) = 0.5972 எனக் கிடைக்கிறது.
அடுக்குக்கோவை இடைக்கணிப்பைப் போல, வளைவு இடைக்கணிப்பு நேர்கோட்டு இடைக்கணிப்பைவிட மிகச்சிறிய பிழையையே கொண்டிருக்கும். இடைக்கணிப்பி சீரானது. இருந்தபோதும், பல்லுறுப்புக்கோவை இடைக்கணிப்பில் பயன்படுத்தப்படும் உயரடுக்கு அடுக்குக்கோவைகளைவிட இம்முறையின் இடைக்கணிப்பிகளான துண்டுவாரி பல்லுறுப்புக்கோவைகளைக் காண்பது எளிதானது.
வெளிப்புபுற இணைப்புகள்
பகுப்பு:கூகுள் தமிழாக்கம்-கணிதம் பகுப்பு:எண்சார் பகுப்பாய்வு
பெக்கி ஃபேர்வெதர்
பெக்கி ஃபேர்வெதர் (Peggy Fairweather, மேற்கிந்தியத் தீவுகள் பெண்கள் தேர்வுத் துடுப்பாட்ட அணியின்  அங்கத்தினர்.  இவர் 10 தேர்வுத் துடுப்பாட்டப் போட்டியிலும், ஏழு  ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 - 1979 ஆண்டுகளில் மேற்கிந்தியத் தீவுகள்  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:மேற்கிந்தியத் தீவுகள் பெண்கள் தேர்வுத் துடுப்பாட்ட அணி
உப்பாரஅள்ளி செல்லியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
கோமேதகப்பிரியா
கோமேதகப்பிரியா இராகம் கருநாடக இசையில் பயன்படும் இராகங்களில் ஒன்றாகும். இது 20 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 2 ஆவது மேளமாகிய நடபைரவி இராகத்தின் ஜன்னிய இராகம் ஆகும்.
உப்பாரஅள்ளி செல்லியம்மன் கோயில்
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோமேதகப்பிரியா
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), சுத்த தைவதம் (த1), கைசிகி நிஷாதம்  (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:நடபைரவியின் ஜன்னிய இராகங்கள்‎
ஜார்ஜ் வாஷிங்டன் கார்வர்
ஜார்ஜ் வாசிங்டன் கார்வர் (George Washington Carver, சனவரி 1864 – சனவரி 5, 1943),  ஓர் அமெரிக்க தாவரவியல் அறிவியலாளர், கண்டுபிடிப்பாளர் மற்றும் கல்வியாளர். அவரது பிறப்புக் குறித்து சரியாக அறியப்படாவிடினும் மிசௌரி மாநிலத்தில் அடிமைத்தனம் ஒழிக்கப்பட்டதிற்கு முன்பாகவே சனவரி 1864 இல் அவர் பிறந்திருக்கக்கூடும் என நம்பப்படுகிறது.
Print publications
பகுப்பு:தாவரவியலாளர்கள் பகுப்பு:அமெரிக்க அறிவியலாளர்கள் பகுப்பு:அமெரிக்க உயிரியலாளர்கள் பகுப்பு:1864 பிறப்புகள் பகுப்பு:1943 இறப்புகள் பகுப்பு:கல்வியாளர்கள்
சோனா மொழி
சோனா மொழி (Shona language) அல்லது சிஷோனா (chiShona) பாண்டு மொழிக் குடும்பத்தை சேர்ந்த மொழியாகும். இம்மொழி சிம்பாப்வேயின் மூன்று ஆட்சி மொழிகளின் ஒன்றாகும். மொத்தத்தில் 7 மில்லியன் மக்கள் இம்மொழியை பேசுகின்றனர்.
கேம்பிரிச்சு ஆங்கில மொழி மதிப்பீடு
'''கேம்பிரிச்சுப் பல்கலைக்கழக இ.எஸ்.ஓ.எல். தேர்வு அல்லது கேம்பிரிச்சு ஆங்கில மொழி மதிப்பீடு' (Cambridge English Language Assessment'') என்பது ஆங்கில மொழியை தாய் மொழியாக பெற்றிராமல் பேசுபவர்களுக்கும், ஆங்கில கற்பித்தல் தரத்திற்காகவும் ஆங்கில மொழியில் தேர்வு வழங்கும் ஓர் இலாப நோக்கற்ற மதிப்பீடாகும்.
மேலோட்டம்
கேம்பிரிச்சு ஆங்கில மொழி மதிப்பீடு முன்பு கேம்பிரிச்சு இ.எஸ்.ஓ.எல். (Cambridge ESOL) என அறியப்பட்டது. இ.எஸ்.ஓ.எல். (ESOL) என்பதன் அர்த்தம் "ஏனைய மொழிகளைப் பேசுபவர்களுக்காக ஆங்கிலம்" ("English for Speakers of Other Languages") என்பதாகும்.
கேம்பிரிச்சு ஆங்கிலத் தேர்வினை ஒவ்வொரு வருடமும் 130 நாடுகளில் இருந்கு நான்கு மில்லியனுக்கு மேற்பட்டவர்கள் எழுதுகின்றனர். இத் தேர்வுகள் பொது ஆங்கிலம், வணிப ஆங்கிலம், கல்வி நோக்கத்திற்கான ஆங்கிலம், இளம் பயிலுனர்களுக்கான ஆங்கிலம் ஆகிய வகைகளில் அமைகின்றன.
வெளி இணைப்புக்கள்
பகுப்பு:ஆங்கில மொழித் தேர்வுகள்
வெரீனா ஃபெலீசியன்
வெரீனா ஃபெலீசியன் (Verena Felician, பிறப்பு: நவம்பர் 12 1964), மேற்கிந்தியத் தீவுகள் பெண்கள் தேர்வுத் துடுப்பாட்ட  அணியின்  அங்கத்தினர். இவர் ஒரு தேர்வுத் துடுப்பாட்டப் போட்டியிலும், 36  ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1997 - 2005 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
எம். ஏ. எம். ராமசாமி
'''எம். ஏ. எம். ராமசாமி' (M. A. M. Ramaswamy''), (செப்டம்பர் 30, 1931 – டிசம்பர் 2, 2015), செட்டிநாடு குழும நிறுவனங்களின் கூட்டுத்தாபகரும், தலைவரும் ஆவார். கர்நாடக மாநிலத்தின் மாநிலங்களவை உறுப்பினராக ஜனதா தளம் (எஸ்) கட்சி சார்பாக தேர்ந்தெடுக்கப்பட்ட அரசியல்வாதியுமாவார். புகழ்பெற்ற அண்ணாமலைப் பல்கலைகழகத்தின் இணைவேந்தராகவும் பணியாற்றினார். சிறந்த தொழிலதிபராகவும் 500 குதிரை பந்தயங்களை வென்றவராகவும் விளங்கியவர்.
வாழ்க்கையும்,கல்வியும்
இவர் பிறந்தது சென்னையில் (செட்டிநாடு இல்லம்). தந்தை ராஜா சர் அண்ணாமலை செட்டியார். தாயார் ராணி லேடி மெய்யம்மை ஆச்சி. படிப்பு சர்ச் பார்க் ஆங்கிலப்பள்ளி, சாந்தோம் உயர் நிலைப்பள்ளி, பி.எஸ். உயர்நிலைப் பள்ளி, சென்னை விவேகானந்தா கல்லூரியில் பி.ஏ. பட்டம்.
பணிகள்
விளையாட்டுத் துறையில் ஈடுபாடு கொண்ட ராமசாமி தனது பெரும்பகுதி நேரத்தை குதிரைப் பந்தயங்களில் செலவிடுகிறார். இவர் இந்திய வளைத்தடி கூட்டமைப்பின் தலைவராக இருந்தபோதே இந்திய அணி தனது ஒரே உலகக்கோப்பை வாகையர் பட்டத்தை வென்றது.
அறக்கட்டளை
எம்.ஏ.எம்.ராம சாமி செட்டியார் தனது 1000 கோடி ரூபாய் மதிப்புள்ள சொத்துக்களை,  எம்.ஏ.எம்.ராமசாமி செட்டியார் செட்டிநாடு அறக்கட்டளையை நிறுவியதுடன், அதன் தலைவராக ஸ்பிக் சேர்மன்  ஏ. சி. முத்தையா செட்டியாரையும் நியமித்துள்ளார்.
மறைவு
2 திசம்பர் 2015 அன்று உடல்நலக் குறைவினால் மருத்துவமனையில் தனது 84வது அகவையில் காலமானார்.
வெளியிணைப்புகள்
பகுப்பு:இந்திய அரசியல்வாதிகள் பகுப்பு:இந்தியத் தொழிலதிபர்கள் பகுப்பு:மாநிலங்களவை உறுப்பினர்கள் பகுப்பு:சென்னை நபர்கள் பகுப்பு:1931 பிறப்புகள் பகுப்பு:2015 இறப்புகள்
கலே கியூகோ
கலே கியூகோ (Kaley Christine Cuoco-Sweeting, பிறப்பு: நவம்பர் 30, 1985) ஒரு அமெரிக்க நாட்டுத் திரைப்பட நடிகை ஆவார். இவர் ஹாப், தி வெட்டிங் ரிங்கர் போன்ற பல திரைப்படங்களிலும் மற்றும் பிரிசன் பிரேக், தி பிக் பேங் தியரி போன்ற பல தொலைக்காட்சித் தொடர்களிலும் நடித்துள்ளார்.
வெளி இணைப்புகள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பாகீரதி (இராகம்)
பாகீரதி இராகம் கருநாடக இசையில் பயன்படும் இராகங்களில் ஒன்றாகும். இது 20 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 2 ஆவது மேளமாகிய நடபைரவி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
பகுப்பு:நடபைரவியின் ஜன்னிய இராகங்கள்‎
பெர்னார்ட் ஹாரிசன்
பெர்னார்ட் ஹாரிசன்  (Bernard Harrison , (பிறப்பு: செப்டம்பர் 28 1934, இறப்பு: மார்ச்சு 18 2006), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளில் கலந்து கொண்டுள்ளார். 1957-1962 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பெர்னார்ட் ஹாரிசன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 30, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1934 பிறப்புகள் பகுப்பு:2006 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
கரோலின் டி. ஜென்டில்
கரோலின் டோரிஸ் ஜென்டில்(Caroline Doris Gentile) (ஜனவரி 24, 1924-செப்டம்பர் 19,2008) என்பவர் அமெரிக்காவைச் சேர்ந்த உடற்கல்வி ஆசிரியர் ஆவார். 1946ல் மெயின் பல்கலைகழகத்தில் உடற்கல்வி ஆசிரியையாக சேர்ந்து உடற்கல்விக்கான கலைத் திட்டத்தையும் வடிவமைத்து கொடுத்துள்ளார். மேலும் மெயின் பல்கலைகழத்தின் உடற்கல்வி துறைக்கு ஐந்து லட்சம் டாலர் பரிசளித்துள்ளார்.
ஆரம்ப காலம் மற்றும் கல்வி
கரோலின், அமெரிக்காவின் மாசச்சூசெட்ஸ் மாநிலத்தில் ஜெரார்டோ ஜென்டில் மற்றும் டோனடா புச்செல்லி ஜென்டில் என்ற தம்பதிக்கு மகளாக பிறந்தார். இவருக்கு நான்கு சகோதரர்களும், நான்கு சகோதரிகளும் உள்ளனர்.
வளைதடிப் பந்தாட்டம், கூடைப்பந்தாட்டம், கால்பந்து, டென்னிசு, மற்றும் அடிபந்தாட்டம், இறகுப்பந்தாட்டம் போன்ற விளையாட்டுகளை நியூட்டன் மேல்நிலை பள்ளியில் சிறப்பாக விளையாடியதனால், அப்பள்ளியின் ஆண்டு புத்தகத்தில் இவரின் பெயர் சிறந்த விளையாட்டு வீராங்கனை என்ற தலைப்பில் இடம்பிடித்தது.
நையோபியம் ஐந்தயோடைடு
நையோபியம் ஐந்தயோடைடு (Niobium pentaiodide) என்பது Nb2I10 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மஞ்சள் நிறத்தில் காணப்படும் இச்சேர்மம் எதிர்காந்தப் பண்புடன் ஈரத்திற்கு ஒவ்வாததாய் விளங்குகிறது. உலோக நையோபியத்துடன் அயோடின் சேர்த்து சூடுபடுத்தினால் நையோபியம் ஐந்தயோடைடு உருவாகிறது. எக்சு-கதிர் விளிம்பு விலகல் பகுப்பாய்வு முறையில் இதனுடைய படிக அமைப்பு சரிபார்க்கப்பட்டதில், விளிம்பில் பகிர்ந்து கொண்டுள்ள இரட்டை எண்முக அமைப்பு கொண்டுள்ளதாக அறியப்படுகிறது. டாண்ட்டலம் மற்றும் நையோபியத்தின் பல ஐந்தாலைடுகளுக்கும் இதே படிக அமைப்பே அறியப்படுகிறது. விளிம்பில் உள்ள Nb-I பிணைப்புகளை விட நீளத்தை விட அயோடைடுகளின் பிணைப்பு 0.3 Å அளவுடன் நீளமாக உள்ளது
மேற்கோள்கள்
பகுப்பு:அயோடைடுகள் பகுப்பு:நையோபியம் சேர்மங்கள் பகுப்பு:உலோக ஆலைடுகள்
மெசொப்பொத்தேமியாவின் காலக்கோடுகள்
மெசொப்பொத்தேமியாவின் சுமேரிய நாகரிகம் உலக நாகரிகத்தின் தொட்டில் என அழைப்பர். சுமேரியர்கள் உலகிற்கு ஆப்பெழுத்து எழுத்துக்களை களிமண் பலகைகளில் எழுதி அறிமுகப்படுத்தினர். சுமேரியர்களும், அதன் பின் வந்த அரசமரபினரும் சிலைகள் வடிவத்தில் கடவுள் வழிபாட்டை கொண்டவர்கள்.
மேற்கோள்கள்
பகுப்பு:மெசொப்பொத்தேமியாவின் வரலாறு பகுப்பு:சிரியா பகுப்பு:ஈரான் பகுப்பு:எகிப்து பகுப்பு:துருக்கி பகுப்பு:பண்டைய வரலாறு ஆசிய மாதக் கட்டுரைகள் நவம்பர் 2019 பகுப்பு:மெசொப்பொத்தேமியா
மாதுரி (நடிகை)
மாதுரி ஓர் இந்தியத் திரைப்பட நடிகை ஆவார். தமிழ் மற்றும் மலையாள மொழித் திரைப்படங்களில் நடித்து வருகிறார். 1980 களிலும் 1990களிலும் பல திரைப்படங்களில் நடித்துள்ளார். மலையாளத்திலும், தமிழிலும் நடித்துள்ள சத்திய சித்ரா இவரது மூத்த சகோதரி ஆவார்.
காசுமீரி சிவப்பு மிளகாய்
thumb| உலர்ந்த சிவப்பு காஷ்மீரி மிளகாய் காசுமீர சிவப்பு மிளகாய் (Kashmiri red chilli) அல்லது காசுமீரி லால் மிர்ச் என்பது உணவுக்கு அடர் சிவப்பு நிறத்தைக் கொடுக்கும், வண்ணம் மற்றும் சுவை சேர்க்கும் திறன் கொண்ட மிளகாய் வகையாகும். மேலும் உணவை மிகவும் காரமானதாக மாற்ற அனுமதிக்காது. காசுமிரி சிவப்பு மிளகாய் உற்பத்தியிலும் பயன்பாட்டிலும் இந்தியா மிகப்பெரிய சந்தையினைக் கொண்டுள்ளது. எம்டிஎச், எவரெசுட் மசாலா, சக்தி மசாலா மற்றும் பாட்சா மசாலா உள்ளிட்ட பல நிறுவனங்கள் தூள் வடிவில் இம்மிளகாய் வணிகத்தில் ஈடுபட்டுள்ளன. இந்தியாவில் உள்ள பெரும்பாலான உணவகத் தொழிலில் காசுமீர மிளகாய் அல்லது மிளாகாய் தூள் பயன்படுத்துவதாக விர் சங்வி தெரிவிக்கின்றார். சமையல்காரர்கள் கோன் பெரி-பெரி மசாலா உணவுகளுக்கு மாற்றாக காசுமீர மிளகாயைப் பயன்படுத்துகின்றனர்''. ''
காசுமீர மிளகாய்க்கு அதிக தேவை இருப்பதால், பைதாகி மிளகாய் போன்ற மாற்றீடுகள் பயன்படுத்தப்படுகின்றன. காசுமீர மிளகாயின் உள்ளூர் வகையை ஆதரிப்பதற்கும், உற்பத்தியை அதிகரிப்பதற்கும் சம்மு காசுமீரில் அரசாங்க முன்முயற்சிகளும் ஊக்குவிப்புகளும் செயலில் உள்ளன.
சிறப்பியல்புகள்
இந்திய நறுமணப் பொருட்கள் வாரியத்தின் கூற்றுப்படி, இந்திய அரசின் வர்த்தகம் மற்றும் தொழில்துறை அமைச்சகத்தின் கீழ், காசுமீர மிளகாய் முக்கியமாக ஜம்மு மற்றும் காஷ்மீர் மற்றும் இமாச்சல பிரதேசத்தில் விளைகிறது. ஆனால் தற்பொழுது கோவா போன்ற இடங்களிலும் பயிரிடப்படுகிறது. இவை குளிர்காலத்தில் அறுவடை செய்யப்படுகின்றன. அமெரிக்கன் நறுமண வணிக சங்கம் இதன் வண்ண மதிப்பினை 54.10 என மதிப்பிட்டுள்ளது. இந்த மதிப்பு மிளகாயிலிருந்து பிரித்தெடுக்கப்படும் நிறத்தின் அளவைக் கண்டறிய உதவுகிறது. கேப்சைசின் மதிப்பு 0.325% ஆகும். இவை மென்மையானவை, சுகோவில் அளவுகோலில் 1000 - 2000 எசுஎச்யு வரை இருக்கும். காசுமீர சிவப்பு மிளகாயில் பல்வேறு குணங்கள் உள்ளன. 1999-ல் மேற்கொள்ளப்பட்ட ஆய்வின்படி, கேப்சைசின் மதிப்பு 0.126% எனக் கண்டறியப்பட்டது.
இந்தியாவின் நுகர்வோர் கல்வி மற்றும் ஆராய்ச்சி மையம் எவரெஸ்ட் காஷ்மீரி லால் (எவரெஸ்ட் மசாலாப் பொருட்கள்) சுகோவில் அளவுகோலில் 48,000-ல் வைக்கிறது. அதே நேரத்தில் கோல்டன் ஹார்வெஸ்ட் காஷ்மீரி மிர்ச் பவுடர் (கோல்டன் ஹார்வெஸ்ட்) 60,000-ஐ சுகோவில் அளவுகோலில் கொண்டுள்ளது. இந்த சுகோவில் அளவுகோல் நிலை சந்தையில் உள்ள மற்ற வணிகத் தயாரிப்புகளைப் போலவே உள்ளது. இதனுடன் கலப்படம் செய்யப்படும் பொருட்களில் செங்கல் தூளும் ஒன்றாகும்.
மேற்கோள்கள்
பகுப்பு:இந்திய உணவுகள்
யொலன்டே கெட்டஸ்ஹோல்
யொலன்டே கெட்டஸ்ஹோல் (Yolande Geddes-Hall), மேற்கிந்தியத் தீவுகள் பெண்கள் தேர்வுத் துடுப்பாட்ட  அணியின்  அங்கத்தினர். இவர் ஐந்து தேர்வுத் துடுப்பாட்டப் போட்டியிலும், 10  ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 - 1979 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:மேற்கிந்தியத் தீவுகள் பெண்கள் தேர்வுத் துடுப்பாட்ட அணி பகுப்பு:வாழும் நபர்கள்
அராகைட்டு
அராகைட்டு (Arakiite) என்பது (Zn,Mn2+)(Mn2+,Mg)12(Fe3+,Al)2(As3+O3)(As5+O4)2(OH)23 என்ற வாய்பாட்டால் விவரிக்கப்படும் ஒரு வகை கனிமமாகும். கனிமவியல் உலகில் ஆர்சனைட்டு மற்றும் ஆர்சனேட்டு இரண்டும் கலந்த அபூர்வமான கனிமமாக இது கருதப்படுகிறது. எமட்டோலைட்டு கனிமத்தின் விகிதவியல் அளவுகளை ஒத்த கனிமம் அராகைட்டு ஆகும். சுவீடன் நாட்டிலுள்ள பிரபலமான சுரங்கப்பகுதியான லேங்பான் மாங்கனீசு பாறைப் படிவுப்பகுதியிலிருந்து கிடைக்கக் கூடிய அபூர்வமான கனிமங்களில் இதுவும் ஒன்றாகும். கிராய்சுலைட்டு, மக்கோவெர்னைட்டு என்பவை ஆர்சனைட்டு மற்றும் துத்தநாகம் இரண்டையும் உள்ளடக்கிய பிற கனிமங்களாகும்.
மேற்கோள்கள்
பகுப்பு:துத்தநாகக் கனிமங்கள் பகுப்பு:மாங்கனீசு கனிமங்கள் பகுப்பு:இரும்புக் கனிமங்கள் பகுப்பு:ஆர்சனேட்டு கனிமங்கள் பகுப்பு:கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:இரும்பு(III) கனிமங்கள் பகுப்பு:மாங்கனீசு(II) கனிமங்கள்
சப்த தீவுகள்
thumbnail|400px|சப்த தீவுகள் உட்பட்ட யாழ் மாவட்டத்திலுள்ள பிற தீவுகள் சப்த தீவுகள் என்பது இலங்கையின் வட மாகாணத்தில், யாழ்ப்பாண மாவட்டத்தின் தென் மேற்குத் திசையில் அமைந்துள்ள ஏழு தீவுகளே ஆகும். "சப்த" என்னும் சொல் சமசுக்கிருத மொழியில் ஏழு என்னும் பொருளைக் கொண்டது. எனவே ஏழு தீவுகளுக்கு இப்பெயர் வழங்கிவருகின்றது. அவ் ஏழு தீவுகளும் பின்வருமாறு:
யாழ் தீவுகள்
இவற்றுள் லைடன் தீவு, புங்குடுதீவு, காரைநகர் ஆகியவை கடல்வழிச் சாலைகள் மூலம் யாழ்ப்பாணக் குடாநாட்டுடன் இணைக்கப்படுள்ளன. ஏனைய நான்கு தீவுகளான எழுவைதீவு, நெடுந்தீவு, நயினாதீவு, அனலைதீவு என்பவற்றுக்கு யாழ்ப்பாணக் குடாநாட்டிலிருந்து கடல்வழிப் போக்குவரத்துத் தொடர்பு மட்டுமே உண்டு. இவை தவிர யாழ் குடாநாட்டை அண்டியுள்ள சில மனிதர் வாழாத தீவுகளும், கச்சதீவும் இதற்குள் அடங்குவதில்லை.
சப்த தீவுகளின் பெயர் விபரங்கள்
சப்த தீவுகள் கந்தபுராணத்தில் வேறு பெயர் கொண்டும், ஒல்லாந்தர் காலத்தில் ஒல்லாந்து நாட்டின் முக்கிய நகரங்கள் அல்லது தீவுகள் பெயர் இட்டு அழைத்தனர். அவற்றின் விபரம் பின்வருமாறு:
வரலாறு
தீவுகளில் மக்களின் ஆரம்ப குடியேற்றம், வாழ்வு முறை, ஆட்சி முறைகள் பற்றிய வரலாற்று தகவல்கள் மிக அரிதாகவே கிடைக்கின்றன. இடப் பெயர்களை வைத்து நோக்குகையில் இலங்கை மீதான தென் இந்திய கடல் படையெடுப்புகளில் இத்தீவுகளில் படைகளை அல்லது தனைகளை தங்க வைத்திருக்கலாம் என்று தெரிகின்றது. மேலும் ஊர்காவற்துறை போன்ற துறைகளும் முக்கியத்துவம் பெற்று விளங்கின. மேலும், தீவு மக்களின் உணவு, மொழி போன்ற சில அம்சங்கள் கேரள மக்களுடன் ஒப்பிடத்தக்கவை.
போர்த்துகேயர் (1505–1658), ஒல்லாந்தர் (1656–1796) ஆகியோரின் காலனித்துவ ஆட்சியின் கீழ் கிறிஸ்தவ குருமார்கள் வந்து போதித்து பலர் கிறிஸ்தவ மதத்தை தழுவினார்கள்.
சமூகம்
யாழ் சமூகத்தை ஒத்த சாதிய படிநிலை அடுக்கமைவே இங்கும் நிலவியது. குறிப்பாக "குடிமைகள்" என்று அழைக்கப்படும் ஒடுக்கப்பட்டோர், வயல்களிலிலும், மேற் சாதி வீடுகளிலும் கூலி வேலைக்கு நிர்ப்பந்திக்கப்பட்டு சுரண்டப்பட்டனர். மேலும், சம ஆசனம், சம போசனம் மறுக்கப்பட்டு இழிவுபடுத்தப்பட்டனர். இவர்களை தவிர, மீனவ சமூகமும் ஒதுக்கப்பட்ட ஒரு பிரிவினராகவே வாழ்ந்தனர். தற்போது, இச் சாதி கட்டமைப்பு தீவு பகுதிகளில் மிதமாக இடம்பெற்ற கிறீஸ்தவ மத மாற்றம், பின்னர் ஏற்பட்ட புலப் பெயர்வு காரணமாக மிகவும் வலுவற்று இருக்கின்றது.
யாழ் சமூகத்துடன் ஒப்பிடுகையில் குறிப்பிடத்தக்க வேறுபாடுகள் உண்டு. யாழ் குடாநாடு போலின்றி தீவுகளில் கல்வி வசதி குறைவு, அதன் காரணமாக பலர் வியாபாரத்தில் ஈடுபட்டனர். இக் கூற்றை கா.சிவத்தம்பியின் யாழ்ப்பாணம்: சமூகம், பண்பாடு, கருத்துநிலை என்ற நூல் பின்வருமாறு விபரிக்கின்றது: "வியாபாரத்தை பொறுத்தமட்டில், (இத்தகைய) கல்வி வசதிகள் பெருமளவில் கிடையாத தீவுப்பகுதியினரே பெரும்பாலும் வெளிப் பிரதேசங்களில் கடைகள் நிறுவினர்.  இன்றும் இந்நிலைமை ஓரளவு தொடர்ந்து நிலவுவதைக் காணலாம்.  காரைநகர், புங்குடு தீவு முதலிய தீவுகளை சேர்ந்தவர்கள் இத்துறையில் முன்னோடிகளாக விளங்கினார்".
இலங்கையின் வட மாகாணத்துக்கு உள்ளேயும் கிளிநொச்சி மற்றும் வன்னிப் பகுதிகளில் விவசாயக் குடியேற்றங்கள் ஏற்படுத்தப்பட்டபோது அங்கே இடம்பெயர்ந்து குடியேறியோரில் பெரும்பகுதியினர் தீவுப்பகுதிகளைச் சேர்ந்த மக்களே.
"திரைகடல் ஓடியும் திரவியம் தேடு" என்பதற்கமைய ஈழப் போர் காலத்தில் தீவுப் பகுதி மக்கள் பெரும்பாலனவர்கள் புலம் பெயர்ந்து விட்டார்கள். ஆரம்பத்திலேயே அவர்களுக்கு இருந்த வியாபார வெளி தொடர்புகள் இப் புலம் பெயர்வை உந்துவித்திருக்கலாம். பொரும்பாலான புலம் பெயர்ந்தவர்கள் ஐரோப்பிய நாடுகளிலும், ஆஸ்திரேலியா மற்றும் கனடாவிலும் சிதறி வாழுகின்றார்கள்.
பொருளாதாரம்
விவசாயம், மீன்பிடி, வியாபாரம் ஆகிய மூன்று துறைகளுமே தீவுகளின் பொருளாதார அடிப்படை. நில வளம், நீர் வளம் விவசாயத்துக்கு அவ்வளவு ஒத்துழைக்காவிடினும் நெல், தோட்ட செய்கை, மற்றும் வியாபாரப் பயிரான புகையிலை செய்கையும் மேற்கொள்ளப்படுகின்றது. இத் தீவுகளின் புவியியல் சூழல் மீன்பிடித்தலுக்கு மிகவும் ஏற்றதாக இருக்கின்றது. தீவக மக்கள் கொழும்பு, தென் இந்தியா மற்றும் பிற நாடுகளிலும் வியாபாரத் தொடர்புகளை பேணியும், வியாபார தாபனங்களை உருவாக்கியும் பொருள் ஈட்டுவதில் ஈடுபட்டு வந்தனர், வருகின்றனர். இங்கும், யாழிலும் உற்பத்தியாகும் பல பொருட்களை இவ் வியாபரிகளே பல பிரதேசங்களிலும் சந்தைப்படுத்துகின்றார்கள். தீவக பொருளாதார கட்டமைப்பை யாழ்ப்பாண அரச உத்தியோக, உயர் கல்வி, தொழில் ரீதியிலான பொருளாதார கட்டமைப்போடு ஒப்பிட்டு வேறுபாடு சுட்டலாம்.
புலம்பெயர்ந்தோர் ஊர் ஒன்றியங்கள்
இத் தீவுகளில் இருந்து இடம் பெயர்ந்தோர் அத்தீவுகளின் சார்பாகவோ, அல்லது அத்தீவுகளில் உள்ள கிராமங்களின் சார்பாகவோ ஊர் ஒன்றியங்கள் அமைத்து அத் தீவுகளில் சமூக சேவை செய்து வருகின்றார்கள். ஆபத்து உதவிகள், வைத்திய உதவிகள், பாடசாலைகள் மீள் கட்டமைப்பு, சனசமூக நிலையங்கள் பராமரிப்பு, தொழில் வள உதவிகள், பொருள் சந்தைப்படுத்தல், ஏற்றுமதி உதவிகள், போக்குவரத்து மேம்படுத்தல், மின்சத்தி வழங்குதல், கணணி கல்வி ஊக்குவிப்பு, தொலை தொடர்பு மேம்படுத்தல், குழந்தைகள்-முதியோர்-நோய்வாய்பட்டோர் பராமரிப்பு, கோயில்கள் பராமரிப்பு மற்றும் விழா எடுத்தல் போன்ற பல சேவைகளில் ஈடுபட்டு அங்கிருக்கும் மக்களின் நலனில் அக்கறை காட்டி வருகின்றனர்.
தேசவரை படங்கள்
பகுப்பு:இலங்கையின் தீவுகள்
திருவேங்கடம் வட்டம்
திருவேங்கடம் வட்டம், தமிழ்நாட்டின் திருநெல்வேலி மாவட்டத்தின் பகுதிகளைக் கொண்டு புதிதாக நிறுவப்பட்ட தென்காசி மாவட்டத்தின் 8 வருவாய் வட்டங்களில் ஒன்றாகும். இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் திருவேங்கடத்தில் உள்ளது.
இவ்வட்டத்தில் கரிசல்குளம், திருவேங்கடம் மற்றும் பழங்கோட்டை  என 3 உள்வட்டங்களும், 41 வருவாய் கிராமங்களும் உள்ளது.
இவ்வட்டத்தில் குருவிகுளம் ஊராட்சி ஒன்றியம் அமைந்துள்ளது.
மேற்கோள்கள்
*
இந்திய மெய்யியல்
என்பனவாகும். முதல் வகைப்பிரிவுகள் ஆத்திகப் பிரிவுகள் என்றும், மற்றவை நாத்திகப் பிரிவுகள் என்றும் அழைக்கப்படுவதுண்டு. வேதத்தை ஏற்கும் தத்துவப் பிரிவுகளில் ஆறு வகையான பிரிவுகள் முக்கியமானவை இவை,
பிரம்ம சூத்திரத்தை அடிப்படையாக கொண்ட பிரிவுகள்
பிரம்ம சூத்திரத்துக்கு எழுதப்பட்ட வெவ்வேறு விரிவுரைகளை அடிப்படையாகக் கொண்டவை:
பௌத்தப் பிரிவுகள்
பௌத்தம் நான்கு உட்பிரிவுகளைக் கொண்டது.
வைபாசிகம்
உலகமாகிய பொருள், உலகின் இருப்பைப் பற்றிய அறிவு இரண்டும் உண்மை. இதில் உலகின் இருப்பைப் பற்றிய அறிவை நாம் நேரடியாக (பிரத்யட்சம்) அறிகிறோம்.
சௌத்திராந்திகம்
உலகமாகிய பொருள், உலகின் இருப்பைப் பற்றிய அறிவு இரண்டும் உண்மை. இதில் உலகின் இருப்பைப் பற்றிய அறிவை நாம் ஊகித்து (அனுமானம்) அறியலாம்.
யோகாசாரம்
உலகமாகிய பொருள் உண்மையில் கிடையாது. ஆனால் உலகின் இருப்பைப் பற்றிய அறிவு உண்மை.
மாத்திமியகம்
உலகமாகிய பொருள், உலகின் இருப்பைப் பற்றிய அறிவு இரண்டும் பொய்.
மேற்கோள்கள்
பகுப்பு:இந்தியப் பண்பாடு பகுப்பு:இந்திய மெய்யியல் பகுப்பு:இந்திய இலக்கியம்
சிரில் ஹாரிசன்
சிரில் ஹாரிசன்  (Cyril Harrison , (பிறப்பு: நவம்பர் 11 1915, இறப்பு: மே 28 1998), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளில் கலந்து கொண்டுள்ளார். 1934-1935 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சிரில் ஹாரிசன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 30, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1915 பிறப்புகள் பகுப்பு:1998 இறப்புகள்
நய்நெத்செர்
நய்நெத்செர் (Nynetjer (பிற பெயர்கள்: Ninetjer மற்றும்Banetjer) பண்டைய எகிப்தை ஆண்ட இரண்டாம் வம்சத்தின் மூன்றாம் மன்னர் ஆவார். இவர் கிமு மூவாயிரம் ஆண்டில் எகிப்தை  43 அல்லது 45 ஆண்டுகள் ஆட்சி செய்தார். சக்காரா மன்னர்கள் பட்டியல் மற்றும்  துரின் மன்னர்கள் பட்டியல்களில் பார்வோன் நய்நெத்செரின் பெயர் குறுங்கல்வெட்டில் பொறிக்கப்பட்டுள்ளது. மேலும் அபிதோஸ் மன்னர்கள் பட்டியலில் வரிசை எண் 11-இல் பார்வோன் நய்நெத்செரின் பெயர் குறுங்கல்வெட்டில்  பொறிக்கப்பட்டுள்ளது. இவரது கல்லறை சக்காரா நகரத்தில் உள்ளது. இவரது குழந்தைகள் வாத்ஜென்ஸ் அல்லது வெக்நெக் என்து உறுதி செய்யப்படவில்லை.
பிரதிநிதிகள் சபை (பிஜி)
பிரதிநிதிகள் சபை (House of Representatives) என்பது பிஜி நாட்டின் பாராளுமன்றத்தின் கீழவை ஆகும். மற்றொன்று செனட் எனப்படும் மேலவை ஆகும். பிரதிநிதிகள் சபைக்கு பிஜியின் பாராளுமன்றத்தில் சட்டத்தை முன்மொழியும் அதிகாரம் உண்டு. (மேலவைக்கு சட்டத்தை நிராகரிக்கும் அதிகாரம் உண்டு.) நிதி தொடர்பான சட்டங்களை நிறைவேற்றும் அதிகாரமும் பிரதிநிதிகள் சபைக்கு உண்டு. பிஜியின் பிரதமரும் கேபினெட்டும் ஆட்சியில் இருப்பதற்கு, பிரதிநிதிகள் சபையில் பெரும்பான்மையான ஆதரவாளர்களைக் கொண்டிருக்க வேண்டும்.
நய்நெத்செர்
ஆட்சிக் காலம்
எகிப்தின் ஐந்தாம் வம்சத்தினர் நிறுவிய பலெர்மோ கற்பலகையில் எகிப்தின் முதல் வம்சத்தினர் முதல் ஐந்தாம் வம்சத்தின் ஆட்சியாளர்கள் வரையிலான பெயர்கள், ஆட்சிக் காலம், கால்நடைகளின் கணக்கெடுப்பு, நைல் நதியின் வெள்ள நீர்மட்டம் போன்ற முக்கிய நிகழ்வுகள் குறித்துள்ளனர். மன்னர் நய்நெத்செரின் ஆட்சிக் காலத்தில் நடைபெற்ற முக்கிய நிகழ்வுகள்:
பிரதிநிதிகள் சபை (பிஜி)
தேர்ந்தெடுக்கும் முறை
இரண்டு விதமான தொகுதிகள் உள்ளன. பொதுத் தொகுதிகளில் எவரும் போட்டியிடலாம். சமூகத் தொகுதிகளை இனவாரியாக பிரித்துள்ளனர். குறிப்பிட்ட தொகுதியில் அதற்கு ஒதுக்கப்பட்ட இனத்தைச் சேர்ந்தவரே போட்டியிட முடியும்.
இணைப்புகள்
பகுப்பு:பிஜி அரசியல் பகுப்பு:பிஜி அரசு
நய்நெத்செர்
வெளி இணைப்புகள்
பகுப்பு:எகிப்திய மன்னர்கள் பகுப்பு:பண்டைய எகிப்து பகுப்பு:எகிப்தின் இரண்டாம் வம்சம்
ஜாவேத் அக்தர்
ஜாவேத் அக்தர் (Javed Akhtar), (ஜனவரி 17, 1945 ) இந்தியாவைச் சேர்ந்த ஒரு உருது மொழி கவிஞரும், பாடலாசிரியரும் திரைக்கதையாசிரியரும் ஆவார். இவருடைய வெற்றிகரமான எழுத்துப்பணிகள் 1970 மற்றும் 1980 ஆண்டுகளில் சலீம் கான் என்பவருடன் இணைந்து உருவாக்கப்பட்டவை. இரட்டையர்களான இவர்கள் சலீம்-ஜாவேத் என்றழைக்கப்பட்டனர். இவர்கள் பிரபலமான கலாச்சாரத்தில் குறிப்பிடத்தக்க தாக்கத்தை ஏற்படுத்தினார்கள். பாலிவுட்டில் இவரது பணிக்காக அறியப்பட்ட இவர் சிறந்த பாடலாசிரியருக்கான தேசிய திரைப்பட விருதுகளை ஐந்து முறையும், சிறந்த பாடலாசிரியருக்கான பிலிம்பேர் விருதை எட்டு முறையும் வென்றுள்ளார். மேலும் 1999 இல் இந்தியாவின் உயரிய குடிமக்கள் விருதுகளான பத்மசிறீ, 2007 இல் பத்ம பூசண் ஆகிய இரண்டையும் பெற்றார். 2013 இல், லாவா  என்ற கவிதைத் தொகுப்பிற்கு இந்தியாவின் இரண்டாவது மிக உயர்ந்த இலக்கிய விருதான உருது மொழியில் சாகித்ய அகாதமி விருதைப் பெற்றார்.
1973 இன் சன்ஜீர் மூலம் திரைக்கதை எழுத்தாளராக தனது திருப்புமுனையைப் பெற்றார். இவர் 1975 இல் வெளியான தீவார் மற்றும் ஷோலே ஆகிய திரைப்படங்களுக்கும் எழுதினார்.
அக்தர் குறிப்பாக 2019 இந்தியப் பொதுத் தேர்தலில் இந்தியப் பொதுவுடைமைக் கட்சி (சிபிஐ) மற்றும் அவர்களின் வேட்பாளருக்கு பிரச்சாரம் செய்தார். மேலும் மாநிலங்களவையில் நாடாளுமன்ற உறுப்பினராகவும் இருந்தார். இவரது பணிக்காக, 2020 இல் இரிச்சர்ட் டாக்கின்ஸ் விருதைப் பெற்றார்.
ஆரம்பகால வாழ்க்கை
இவர் குவாலியர் மாநிலத்தில் (தற்போது மத்திய பிரதேசத்தில் உள்ள குவாலியரில் பிறந்தார். இவரின் தொடக்கக்கால பெயர் ஜாதூ அக்தர் என்பதாகும். இவருடைய தந்தை ஜான் நிசார் அக்தர் என்பவர் பாலிவுட் திரைப்பட பாடலாசிரியரும் உருது கவிஞருமாவார். இவருடைய தாய் சஃபியா அக்தர் என்பவரும் பாடகியும், ஆசிரியரும், எழுத்தாளரமாவார். இவருடைய தந்தை எழுதிய ஒரு கவிதையில் வரும் வரியான, "லம்பா, லம்பா கிசி ஜாதூ கா ஃபாஸனா ஹோகா" என்பதிலிருந்து இவருடைய நிஜப்பெயரான ஜாதூ என்பது எடுக்கப்பட்டது: ஜாதூ என்ற சொல்லுக்கு நெருக்கமான உச்சரிப்பைக் கொண்டிருந்ததால், அதிகாரப்பூர்வமாக ஜாவேத் என்று பெயரிடப்பட்டது. இவருடைய பரம்பரையில் சுமார் ஏழு தலைமுறையினர் வரை எழுத்தாளர்களாக இருந்தனர். உருது கவிஞர் மஜாஸ் என்பவர் இவருடைய தந்தை வழி மாமா ஆவார். மேலும் இவருடைய தாத்தா முஸ்தர் காய்ராபாடியின் கவிதைகள் உருது கவிதைகளின் மைல்கல்லாக பார்க்கப்படுகிறது. தாத்தாவின் மூலமாக, இவர் மவுலானா பாஸ்ல்-ஈ-ஹக் காய்ராபாடி என்ற தத்துவவியலாளர், கவிஞர், மத அறிஞரின் அறிமுகம் இவருக்கு கிடைத்தது. இவரே 1857 ஆம் ஆண்டில் நடந்த இந்தியப் புரட்சியில் முக்கிய பங்காற்றியவர். மேலும் காலிப்பின் முக்கிய பணிகளைத் திருத்தியவரும் ஆவார். அக்தருக்கு ஒரு சகோதரர் உண்டு; இவருடைய இளைய சகோதரரான சல்மான் அக்தர் அமெரிக்காவைச் சார்ந்த இந்திய உளவியல் அறிஞர் ஆவார்.
இவர் பிறந்தவுடன், இவருடைய பெற்றோர், உத்திர பிரதேசத்தின், லக்னோ நகருக்கு சென்றனர், பின்னர் அலிகார் நகரத்திற்கு சென்றனர். ஜாவேத் அக்தர் இளவயதிலேயே தன்னுடைய தாயை இழந்தார். மேலும் இவருடைய தந்தை அடிக்கடி லக்னோவிற்கும் பம்பாய்க்கும் சென்று வந்து கொண்டிருந்தார், இதனால் இவரும் இவருடைய சகோதரரும் பெரும்பாலான நேரம் உறவினர்களுடனே இருந்து வந்தனர்.
எட்டு வயதில், இவர் இலக்னோவில் உள்ள கொல்வின் டலுக்டார்ஸ் கல்லூரியில் ஆறாம் வகுப்பில் சேர்த்துக் கொள்ளப்பட்டார். இலக்னோவிலிருந்து, தன்னுடைய தந்தை வழி அத்தையுடன் தங்குவதற்காக அலிகர் நகருக்கு சென்றார்.
அலிகார் பள்ளியில், மின்டோ சர்க்கிள் என்பதில் சேர்க்கப்பட்டார். இது அலிகர் முஸ்லீம் பல்கலைக்கழகத்தின் ஒரு பகுதியாகும். இவர் தன்னுடைய மெட்ரிக் பள்ளிப்படிப்பை, அலிகார் முஸ்லீம் பல்கலைக்கழகத்தில் முடித்தார். மெட்ரிகுலேசன் படிப்பை முடித்தவுடன் போபாலில் உள்ள சாய்ஃபியா கல்லூரியில் சேர்ந்து இளங்கலை பட்டம் பெற்றார். இவர் கல்லூரியில் சிறந்த வாதத்திறமை மிக்கவராக இருந்தார். அடிக்கடி அரிமா சங்கத்தின் பரிசை வென்று வந்தார்.
தொழில் வாழ்க்கை
right|thumb|200px அக்டோபர் 4, 1964ஆம் ஆண்டில் அக்தர் மும்பை நகரத்திற்கு வந்து சேர்ந்தார். மும்பையில் தங்கியிருந்த ஆரம்ப ஆண்டுகளில், சிறிய படங்களுக்கு 100 ரூபாய்க்கு வசனங்கள் எழுதிக் கொடுத்து வந்தார். சில நேரங்களில், உதவியாளராகவும் பணிபுரிந்து வந்தார். யாக்கீன் என்ற தோல்விப்படத்திற்கு திரைக்கதை எழுதினார். பின்னர் அக்தர் தன்னுடைய நண்பர் சலீம் கானுடன் இணைந்து அதிகார் என்ற கதையை உருவாக்கத் தொடங்கினார். இவர்கள் இருவரும், ஜி. பி. சிப்பியால் சிப்பி ஃபிலிம்ஸின் திரைக்கதை எழுத்தாளர்களாக பணியமர்த்தப்பட்டனர். மேலும் அவர்கள் அந்தாஸ், சீத்தா அவுர் கீத்தா , ஷோலே மற்றும் டான் போன்ற சிறந்த படங்களுக்கு திரைக்கதை அமைத்தனர்.
அக்தர் தன்னுடைய கருத்துக்களை உருது மொழியில் எழுதுவார். பின்னர் அதனை அவருடைய உதவியாளர் இந்தி மொழியில் எழுதுவார். பின்னர் மற்றொரு உதவியாளர் ஒற்றைவரி சுருக்கத்தை ஆங்கிலத்தில் எழுதி தருவார். இவர் சலீம் கானுடன் 1980ஆம் ஆண்டு வரை இணைந்து பணிபுரிந்து வந்தார். இதன் பின்னர், அக்தர் சொந்தமாக பல திரைக்கதைகளை எழுதினார், ஆனாலும் மெல்ல மெல்ல திரைப்படங்களுக்கு பாடல்கள் எழுதுவதில் தனது முழுகவனத்தையும் திருப்பினார், அதில் இவர் வெற்றியும் பெற்றார்.
திரைப்படங்களுக்காக எழுதுவதைத் தவிர, தீவிரமான உருது இலக்கியத்திலும் தன்னுடைய முயற்சிகளை செய்து வந்தார். இவருடைய பணிகளில், பெரும்பாலானவை டர்காஷால் தொகுக்கப்பட்டது. அதில் இவருடைய சொந்த குரலிலும் பதிவு செய்யப்பட்டுள்ளன. ஜக்ஜீத் சிங் மற்றும் மறைந்த நுஸ்ரத் ஃபதே அலி கான் ஆகிய பாடகர்களும் இவருடைய திரைப்படம் சாராத கவிதகளை பாடியுள்ளனர்.
அனு மாலிக், கைலாசு கேர் மற்றும் சோனாலி பிந்த்ரே போன்றவர்களுடன் இணைந்து, இந்தியாவின் பாடகர் தேடல் நிகழ்ச்சியான இண்டியன் ஐடோல் 4 இல் நடுவராகவும் இருக்கிறார். திரைப்படம் மற்றும் தொலைக்காட்சிக்கான ஆசிய அகாடமியின் ஆலோசனைக் குழுவிலும் இவர் இடம்பெற்றுள்ளார்.
சொந்த வாழ்க்கை
பிப்ரவரி 26, 2005ஆம் ஆண்டில், "Spirituality, Halo or Hoax", என்ற தலைப்பில் நிகழ்ந்த உரையில் அக்தர் தான் ஒரு நாத்திகவாதி என்று வெளிப்படுத்தினார். தனக்கு மத நம்பிக்கைகள் இல்லையென்றும் ஆன்மீகத்தில் நம்பிக்கை இல்லை என்றும் தெரிவித்தார்.
விருதுகள்
1999 ஆம் ஆண்டில் இந்திய அரசாங்கம் இவருக்கு, பத்மசிறீ விருதை வழங்கியது. மீண்டும் 2007 ஆம் ஆண்டில் பத்ம பூசண் விருதையும் பெற்றார். அக்தர் பிலிம்பேர் விருதை பதினான்கு முறை வென்றுள்ளார். ஏழு முறை சிறந்த திரைக்கதைக்காகவும், ஏழு முறை சிறந்த பாடல் வரிகளுக்காகவும் பெற்றுள்ளார். தேசிய விருதை ஐந்து முறை அக்தர் பெற்றுள்ளார். 2013 இல், லாவா  என்ற கவிதைத் தொகுப்பிற்கு இந்தியாவின் இரண்டாவது மிக உயர்ந்த இலக்கிய விருதான உருது மொழியில் சாகித்ய அகாதமி விருதைப் பெற்றார். 1996 ஆம் ஆண்டில் இவர், சாஸ் படத்திற்காக சிறந்த பாடலாசிரியர் விருதையும், 1997 ஆம் ஆண்டில் பார்டர் திரைப்படத்திற்காகவும் வென்றுள்ளார். காட்மதர் திரைப்படத்திற்காக மீண்டும் 1998 ஆம் ஆண்டில் விருது பெற்றார். 2000 ஆம் ஆண்டில், ரிஃப்யூஜி படத்திற்காக "பாஞ்ச்சி நதியான் பவன் கே ஜோன்க்கி..." என்ற பாடலுக்கும், 2001 ஆம் ஆண்டில் "ராதா கைஸே நா ஜலே" என்ற லகான் திரைப்படத்தின் பாடலுக்காகவும் இவர் விருது பெற்றார்.
1995 மற்றும் 1997 ஆண்டுகளில் ஸ்கிரீன் வீடியோகான் விருதுகளைப் பெற்றார். பார்டர் திரைப்படத்தில் வரும் "சந்தேசே ஆத்தே ஹைன்" என்ற பாடலுக்காக முதன்முதலாக சிறந்த பாடலாசிரியருக்கான ஜீ விருதைப் பெற்றார். ரிஃப்யூஜி திரைபடத்திற்காக, "பாஞ்ச்சி நதியான் கே ஜோன்க்கே..." என்ற பாடலுக்காக, ஜீ லக்ஸ் சினி விருதை இவர் வென்றுள்ளார்.
2001 ஆம் ஆண்டில், அனைத்திந்திய தீவிரவாத எதிர்ப்பு அமைப்பின் சார்பாக, "தேசிய ஒருங்கிணைப்பு விருதை" இவர் பெற்றார் மற்றும் உத்தரபிரதேச அரசாங்கத்திடமிருந்து, அவாத் ரத்தன் விருதையும் பெற்றுள்ளார். உதய்ப்பூரைச் சேர்ந்த மகாரானா மேவார் அறக்கட்டளைடமிருந்து, 2003 ஆம் ஆண்டின் அக்கீம் கான் சர் சம்மான் விருதையும் இவர் பெற்றுள்ளார்.
திரைக்கதை
சிறந்த பாடலாசிரியருக்கான ஃபிலிம்பேர் விருதை இவர் 19 முறைகள் பெற்றுள்ளார்.
புற இணைப்புகள்
பகுப்பு:பத்மசிறீ விருது பெற்ற கலைத் துறையினர் பகுப்பு:அலிகர் முஸ்லிம் பல்கலைக்கழக முன்னாள் மாணவர்கள் பகுப்பு:பிலிம்பேர் விருதுகள் வென்றவர்கள் பகுப்பு:இந்திய இறைமறுப்பாளர்கள் பகுப்பு:உருது எழுத்தாளர்கள் பகுப்பு:இந்தியக் கவிஞர்கள் பகுப்பு:வாழும் நபர்கள் பகுப்பு:1945 பிறப்புகள்
வால்வரின் - காமிக்ஸ் மாயாஜால கதைகள்
விலங்கினத்திற்குரிய நுட்பமான உணர்ச்சிகளும், அதீதமான மாமிச உடல் திறமைகளும், இணைந்த வால்வரின் தம் நகங்களை உள்நோக்கி இழுத்துக் கொள்வான் என்பதுடன், நோய் நொடி, விஷம், காயம், புண் என்ற அநேக உபாதைகளிலிருந்து மிக விரைவாகக் குணப்படுத்திக் கொள்ளும் ஆற்றல் நிரம்பியவன் ஆவான். ஆகவே ஒரு சராசரி மனிதனின் ஆயுளை விட நீண்ட காலம் வாழும் ஆற்றலும் பெற்றவன். இந்த குணமாக்கும் திறமை தான் 'வெப்பன் எக்ஸ்' என்ற இந்த மாவீரனுக்கு கிட்டத்தட்ட அழிக்கவே முடியாத அடமாண்டியம் என்ற உலோக கலவையைத் தன்னுடைய எலும்புக் கூடு மற்றும் நகங்களில் கலந்துப் பூசி சாக வலிமை பெறச் செய்தது. அத்துடன் எக்ஸ்-மென்களில் ஒருவன் என்று அடிக்கடி வர்ணிக்கப்பட்டான்.
இந்தக் கதாபாத்திரம் இன்க்கிரிடிபெல் ஹல்க் என்ற பெயரில் 1974 ஆம் ஆண்டு அக்டோபரில் முதன் முதலில் வெளிவந்தது. லென் வெயின் மற்றும் மார்வல் போன்ற கதாசிரியர்களும், கலை இயக்குனர் ஜான் ரோமிட்டோ சீனியர் போன்றோர்களின் இந்தப் படைப்பு புத்தக வெளியீட்டிற்காக ஹெர்ப் ட்டரிம்ப்பால் முதலில் வெளிக் கொணரப்பட்டது. பிறகு "எல்லாமே புதிது, எல்லாமே வித்யாசமானது" என்று பெரிய அளவில் x-மென் #1 என்ற படைப்புகளில் வால்வரினும் சேர்த்துக் கொள்ளப்பட்டார் (மே 1975 ஆம் ஆண்டு). x-மென்னின் கதாசிரியர் கிரிஸ் கிளேர்மான்ட், இந்த வால்வரினின் கதாபாத்திரத்தின் பின்னாளைய வளர்ச்சிக்கு சிறப்பான பங்களிப்பு செய்தார். எழுத்தாளரும், நடிகருமான ஜான் பைரன் மற்ற x-மென்களைவிட, இந்த வால்வரின் வயதில் மூத்தவராக சித்தரிக்கப்பட வேண்டும் என்று அழுத்தமாகக் கூறினார். ஓவியர் பிராங்க் மில்லர், ஆசிரியர் கிளேர்மான்ட் உடன் இணைந்து கொண்டு இந்தக் கதாபாத்திரத்தை மேலும் சிறப்பிக்கும் வகையில், ஓர் உயிரினத்தின் நான்கு பகுதி கொண்ட பாரம்பரிய வம்சாவழியாகவும், 1982 ஆம் ஆண்டு செப்டம்பர் முதல் டிசம்பர் வரையில் வரையறுக்கப்பட்ட தொடராக அறிமுகம் செய்யப்பட்டார். இத்தொடரில் முதன் முதலில் அறிமுகமான வால்வரினின் பிரச்சார வாசகமே "நான் தான் மிகச் சிறந்தவன், நான் செய்யும் செயல் எல்லாம் மிகவும் சிறந்தவை அல்ல. இருந்தாலும், அந்த எல்லாச் செயலிலும் நானே இருக்கிறேன்" என்பதுதான்.
வியட்நாம் போருக்குப் பிறகு அமெரிக்காவில் உதித்த புகழ்பெற்ற கலாச்சாரத்தில், கடுமையான ஆட்சி முறைகளுக்கு எதிராக வல்லமையான சக்தியாக வால்வரின் வளர்ந்து வந்தான். 1980 ஆம் ஆண்டுகளில், காமிக்ஸ் புத்தகங்களில் சித்தரிக்கப்பட்டதாலும், எல்லா வில்லன்களும், எதிராளிகளும் இந்த வால்வரினின் குறிப்பிடத்தக்க குனாதிசயங்களை கையாண்ட காரணத்தினாலும் வளர்ந்து வரும் X-மென்னின் வாசகர்களிடையே, வால்வரின் கதாப்பாத்திரம் ஒரு தேவையான விருப்பமான பாத்திரமாகவே மாறிவிட்டது.
பிரசுரித்தல் வரலாறு
லென் வெயின் எழுதிய ஹெர்ப் ட்டரிம்ப்ன் வால்வரின் ஓவியத்தில் தி இன்கிரிடிப்ளே ஹல்கின் #180 (1924 ஆம் ஆண்டு அக்டோபர் மாத அட்டைப் பதிப்பு) வெளியிட்ட குறும்புத்தனமான குழுவின் மதிப்பீட்டில் கடைசி இடத்தில் முதன் முதலில் வால்வரின் பதிவு செய்யப்பட்டான். 1974-ஆம் ஆண்டு நவம்பர் மாதம் மீண்டும் வெயின், ட்ரிம்ப் இவர்களின் ஹல்க் #181 இதழில் மிகப் பெரிய அளவில் அச்சாவதற்கு முன், ஜூலை மாதம் மார்வல் காமிக்ஸ் வெளியிட்ட பல விளம்பரங்களில் இந்த கதாப்பாத்திரம் வெளியானது. ஜான் ரோமிடா சீனியர் என்பவர் வால்வரினின் மஞ்சளும், நீளமும் கலந்த ஆடை, ஆபரணங்களை வடிவமைத்தார். இவ்வாறாக கனடா அரசின் ஒரு மாயாஜால மனித ஏஜென்ட்டாகவும், அதற்கும் சற்று மேலான கதாப்பாத்திரமாகவும், சற்று தெளிவில்லாத ஒரு கதாப்பாத்திரமாக வால்வரின் அறிமுகப்படுத்தப்பட்டான். இந்தத் தோற்றங்களில் தனது நகங்களை உள்ளிழுத்துக் கொள்ளாதவனாகக் காணப்பட்டாலும், லென் வெயின் மட்டும் நகங்களை உள்ளிழுத்துக் கொள்ளும் கதாபாத்திரம் என்று கூறி வந்தார். ஹல்க் #182-ல் வெளியான கடைசி பகுதியில் சிறு குறிப்பாகத் தோன்றினான்.
கதாசிரியர் வெயினும், ஓவியர் தவே காக்ரும் இணைந்து எழுதி 1975-ஆம் ஆண்டு வெளியான மிகப் பெரிய x மென்னின் (ஜெயன்ட் சைஸ் x மென்) #1 என்ற பதிப்பில் வால்வரின் ஒரு புதிய படைப்பிற்குத் தேர்தெடுக்கப்பட்டான். ஜில் கானே என்ற ஓவியர் வால்வரினின் முகமூடியை மிகப்பெரிய முகப்புகளுடன் தலைப்புப் பக்கத்தில் தவறாக எழுதிவிட்டார். தவே காக்ரும், கேனின் இந்த தவறுதலான தோற்றத்தை (வௌவால் மனிதனின் தோற்றத்துக்கு ஒப்பானது என்று எண்ணிக் கொண்டு விரும்பி) தன்னுடைய சொந்த ஓவியங்களிலும், கதைகளிலும் இந்த மாற்றத்தைப் புகுத்தினார். வால்வரினை முகமூடி இல்லாத உருவத்தை வரைந்து காட்டுவதில் காக்ரும் முன்னோடியாகத் திகழ்ந்தார். இந்த சிறப்பான தலைமுடி ஒப்பனை, இந்த கதாபாத்திரத்தின் வியாபாரக் குறியீடாக மாறியது.
காக்ரும், கிரிஸ் க்ளேர்மாண்டும் இணைந்து மேற்கொண்ட வெளியீட்டின் மூலம் (1975 ஆண்டு ஆகஸ்ட் மாதம்) முதல், X-மென் #94 என்ற வெளியீட்டின் மூலமாக, X-மென் னின் கதைகள் மீண்டும் புதுப்பிக்கப்பட்டது. X-மெனின், அன்கேனி X-மெனின் வெளியீடுகளில், சைக்ளோப்சின் காதலி ஜீன்கிரேனின் காதல் பார்வை வால்வரின் மீது படவே, பிற கதாபாதிரங்களினால் சற்று ஓரம் கட்டப்பட்டு, அதனால் படைப்பு ஆசிரியர்களிடையே சற்று கருத்து வேறுபாடுகளும் தோன்றியது. இந்தத் தொடர் மேலும் தொடர்ந்து முன்னேறும் சமயத்தில், வால்வரினை இத்தொடரிலிருந்தே முழுமையாகக் கைவிட்டுவிடலாம் என்றும், அதற்குப் பதில் நைட் கிராவ்லர் என்ற பாத்திரத்தைச் சேர்த்துவிடவும் முயற்சித்தனர். ஆனால் காக்ருனுக்குப் பிறகு காக்ரமனுக்குப் பின் வந்த கனடா நாட்டைச் சேர்ந்த ஓவியர் ஜான் பைரன் தனது நாட்டு கதாபாத்திரமான வால்வரினை இழக்க விரும்பவில்லை. பைரன் ஆல்பா ப்ளைட் என்ற புதியதொரு கனடா நாட்டைச் சேர்ந்த சூப்பர் ஹீரோ குழுக்களை உருவாக்கி வால்வரினைப் பயிற்றுவித்து செலவை ஈடுகட்ட முயற்சித்தார். பின்னர் வந்த கதைகள் வால்வரினின் இருண்டகால, முற்காலம் ஸ்தரமற்ற தன்மை ஆகியவற்றைப் படம் பிடித்துக் காட்டின. இதன் மூலம் வால்வரின் தனது புகழை நிலைநாட்ட அதிகம் போராட வேண்டியதாயிற்று. காக்ரும் உருவாக்கிய அணிகலனை நிலைநாட்டினாலும், பைரன் புதியதொரு பழுப்பு நிற ஆடை அணிகலன்களை வால்வரினுக்காக தயாரித்தார்.
பைரனின் வெளியேற்றத்தால், வால்வரின் தொடர்ந்து x-மென் கதைகளில் நீடித்தார். இந்தக் கதப்பாத்திரத்தின் புகழ் பரவிய காரணத்தால் (1982 ஆம் ஆண்டு செப்டம்பர் முதல்- டிசம்பர் வரை) வால்வரின்  என்ற நான்கு பாகம் கொண்ட தனி பதிப்பு வெளியானது. கிளேர்மான்ட்டும், அல் மில்க்றோம், பிராங்க் மில்லரும் (1984 ஆம் ஆண்டு நவம்பர் மாதம் முதல் – 1985 ஆம் ஆண்டு ஏப்ரல் மாதம் வரை) கிட்டி பிரைட் மற்றும் வால்வரின் 6 தொடர் வெளியீட்டையும் தந்தார்கள். மார்வல் என்பவரோ, ஜான் புசிமாவின் ஓவியத்தில், கிளேர்மான்ட்டின் எழுத்தில், ஒரு தனி இதழையே 1988-ஆம் ஆண்டு நவம்பரில் வெளியிட்டார். இத்துடன் 189 பதிப்புகளாக வந்து வெற்றி கண்டது. லாரி ஹமா என்பவர் தொடர்ந்து இந்த இதழை எடுத்து நீண்ட நாள் நடத்தினார். பிறகு மார்க் மில்லர், கிரெக் ரூக்கா, ப்ராங்க் டியரி, எரிக் லார்சன், ஆர்ச்சிகுட்வின், பீட்டர் டேவிட் என்பவர்கள் வால்வரினின் இரண்டு தொடர்களுக்கு எழுத்தாளரானார்கள். மிகப் பிரசித்தி பெற்ற ஓவியர்களான, ஜான் பைரன், மார்க் சில்வெஸ்டரி, மார்க் டெக்ஸ்சீரா, ஆடம் கூபர்ட், லெனின் பிரான்சிஸ் யூ, ராப் லிபீல்ட், சீன் சென், டாரிக் ராபட்சென், ஜான் ரோமிட்டோ ஜூனியர் மற்றும் ஹம்பெர்ட்டோ ராமோஸ் ஆகியோர் இந்த வெளியீடுகளில் உழைத்தார்கள். x-மென்னின் #25 என்ற பதிப்புகளில் 1990-ஆம் ஆண்டில் வால்வரின் கதாப்பாத்திரமானது, எலும்பில் உள்ள அடமாண்டியம் என்பது மக்னேடோ என்ற கருப்பு வைரம் போன்ற வஸ்துகளின் உதவியால், வெளியே எடுக்கப்பட்ட பின்பும், எலும்பு நகங்கள் உள்ளது போல் சித்தரிக்கப்படவே, இதுவும் பீட்டர் டேவிட் போன்றவரின் நகைச்சுவையின் தாக்கம் தான் என்று அறியப்பட்டது.
வால்வரின் தொடர்களும், x-மென் தொடர்களிலும் தொடர்ந்து பிரசுரமான வால்வரின் கதாப்பாத்திரம், மேலும் இரண்டு தொடர் கதைகளிலும் தமது பழங்காலத்தை பற்றி பறைசாற்றிக் கொண்டிருந்தது. பாரி விண்டசொர் ஸ்மித் என்ற ஓவியரின் வெப்பன்-x-லும் மார்வல் காமிக்ஸ் ப்ரசென்ட்ச்சில் #72-84 (1991), வெளியீட்டிலும் தொடராக வெளிவந்தது தான் வால்வரின் என்பதுடன், ஜோ கெசடா, பால் ஜென்கின்ஸ், பில் ஜமாஸ், ஓவியர் ஆண்டி கூபார்ட் உள்ளிட்டோர் இணைந்து வெளியிட்ட "ஆரிஜின்" என்ற 6 தொடர் இதழிலும் வால்வரின் வெளிவந்தது (2001-ஆம் ஆண்டு நவம்பர் முதல்-2002 ஆம் ஆண்டு ஜூலை மாதம் வரை). டேனியல் வே எழுதி ஸ்டீவ் தில்லான் ஓவியம் தீட்டி முழுமையான வால்வரின் 'ஆரிஜின்' என்ற இரண்டாவது தனித்தொடர் சுழன்று விற்றது மட்டுமல்லாமல், வால்வரினின் தொடரோடு தொடர் ஓட்டமிட்டது.
வால்வரின் செயல்பாட்டிற்கான முதல் தோற்றம்
துணை தயாரிப்பாளர் லென் வெய்ன் ஆரம்பத்தில் லோகன் ஒரு மாறுப்பட்ட வளரும் தன்மைக் கொண்ட வால்வரின் குட்டியாகவே (அதாவது மாமிச பட்ஷிணியாக கருப்பு ரோமமும், வெள்ளை பட்டையான தோல் உருவமும் கொண்ட ஒரு மிருக இனம்) உருவகப்படுத்தியிருந்தாலும், பிற்காலத்தில் உயர்ந்த பரிணாம வளர்ச்சியில், இவன் ஒரு மனிதப் பண்பு மிக்க உயிர் பிராணியாக உருவெடுத்துவிட்டான். While I readily admit that my original idea was for Wolvie's claws to extend from the backs of his gloves ... I absolutely did not ever intend to make Logan a mutated wolverine. I write stories about human beings, not evolved animals (with apologies for any story I may have written that involved the High Evolutionary). The mutated wolverine thing came about long after I was no longer involved with the book. I'm not certain if the idea was first suggested by Chris Claremont, the late, much-missed Dave Cockrum, or John Byrne when he came aboard as artist, but it most certainly did not start with me.
ஸ்டான்லீ எழுதியுள்ள x-மென்னின் தோற்றம் பற்றிய கலந்துரையாடலில் வெய்னும் இதைப்பற்றிய கருத்தைக் கூறும்போது, வால்வரினின் கறைபடிந்த சிறப்பு அம்சங்களாகத் தாம் படித்த "வால்வரினைப் பற்றிய உமக்குத் தெரியாத பத்து விஷயங்கள்" என்பதில் வால்வரின் ஆரம்பத் தோற்றத்தில் மாமிச பட்ஷிணியாக உருமாறும் தன்மைக் கொண்ட மிருகமாக தான் உதித்ததாகும் என்ற கருத்துக்கள் வெய்னின் வால்வரினை அறியும் தாக்கத்தையும் தூண்டிவிட்டான். எனவே அவர் மீண்டும் "வால்வரின் ஒரு மாறுபட்ட தன்மை கொண்ட வளரும் உயிர் பிராணியாகவே என்றும் கருதப்பட்டது" என்று கூறினார்.
வால்வரினைப் பற்றிய உயிரியல் பகுப்பாய்வானது, 1976 ஆம் ஆண்டு ஏப்ரல் மாதம் வெளியான X-மென் #98 இதழில், இந்த வால்வரின், மற்ற X-மென்களிலிருந்து ஏதோ ஒரு வகையில் வித்தியாசமானவர் என்றும் X-மென் #103 என்ற பிரசுரத்தில், பிசாசுகளை நம்பவில்லை என்று வால்வரின் கூறவும், பிசாசுகளும் 'ஏளனமான வெட்டிப் பேச்சுக்களையும், வால்வரின்களையும் தாம் நம்புவதில்லை என்றும் பதிலளித்தார்.